Berlingske Tidende, 1835-08-06
Nationalgarden og Linietropperne ere i Sorg – franske Familier ere i en fortvivlet Forfatning - mit Hjerte er sønderrevet af et frygteligt Skuespil. En gammel Kriger, en gammel Ven, der skaanedes af hundrede Bataillers Jld, er faldet ved min Side, og ved Kugler, der vare bestemte for mig. For at ramme mig, offrede de Hæder, Ære, Fædrelandskjærlighed, fredelige Borgere, Qvinder og Børn, og Paris har seet de bedste Franskmænds Blod paa samme Sted og paa den samme Dag, da det for fem Aar siden flød for Opretholdelsen af Landets Love. De, som vi nu begræde, ere faldne for den samme Sag. Det er atter det constitutionelle Monarki, Lovenes Frihed, Nationens Ære, Familiernes Sikkerhed, Alles Velfærd, der paa ny trues af mine og af Eders Fjender; men den almindelige Sorg, der stemmer med min, er tillige en, de ædle Offere bragt Hylding og et slaaende Beviis paa den mellem Frankerig og dets Konge herskende Enighed. Min Regjering kjender sine Pligter og skal opfylde dem. Lad imidlertid de Høitideligheder, der vare bestemte til at fejre de sidste Dage, gjøre Plads for Ceremonier, der mere stemme med de Følelser, der opfylde vort Sind. – Lad os vise deres Minde, som Fædrenelandet nyligt har tabt, al den Ære, der tilkommer dem – og lad Sørgeflorene, der i Gaar bedækkede den trefarvede Fane, paa nye drages over dette tro Sindbillede af alle Landets Følelser. Givet i Tuilleriernes Pallads, den 28de Juli 1835. Ludvig Philip. Contrasigneret: de Broglie." Paa denne Proclamation fulgte en Ordonants, hvorved Fortsættelsen af Juli-Højtidelighederne afsagdes og tillige en Døds højtid anordnedes for Dagens Offere Den 29de Juli forelæstes af Hr. Persil i det paa overerdentlig Maade sammenkaldte Pairskammer en Kongelig Skrivelse, i hvilken, med Paaberaab af Chartets 28de Artikkel og med Hensyn til den forrige Dags Begivenheder, det bestemmes, at Pairskammeret strax som Domstol har at undersøge den skete Forbrydelse og fælde Dom i samme, og det i den, ved slige Leiligheder sædvanlige Form; General-Procureuren Martin skal, understøtet af Advocaten Carre, træde og som offentlig Anklager. Kammeret besluttede strax at adlyde denne Opfordring, og hørte i et hemmeligt Møde General-Procureurens Forslag. Ogsaa i Hamborg have urolige Optrin, rettede mod Jøderne, fundet Sted. J Alsterhallen, et stort, ved den nye Jungfernsteg beliggende Caffehuus, kom det Torsdagen den 30te Juli om Aftenen til en Strid, der endte med, at de fleste tilstedeværende Jøder bleve kastede ud. Næste Aften kom disse i større Antal igjen, sandsynligviis for at hævne sig; det kom atter til Ordvexel og endelig til et Slagsmaal, der endte med blødige Pander, sønderbrudte Borde og nogle Fængslinger. Nogle Borger=Gardister fra den nærliggende Hovedvagt gjorde Ende paa hele Larmen ved at rydde Localet og lade det lukkes for denne Aften. Løverdag Aften patroullerede en Afdeling Borger=Gardister, da en Mængde Rysgjerrige spadserede ved Alsterhallen, hvor dog ingen videre Uorden forefaldt. Kun en Pøbelsværn, formodentlig utilfred med, at der intet var at see, drog larmende hen til nogle afsides Gader i Neustadt, og slog Vinduerne ind hos nogle Jøder. For at forebygge lignende Optrin, der heller ikke senere have fundet Sted, commanderedes tolv Compagnier af Borger=Garden og nogle Compagnier af Garnisonen til at besætte de offentlige Pladse og at patroullere i Gaderne. Fremfor alt maa bemærkes, at der ikke laa noget Politiskt til Grund for det hele Optrin, der i fjerneste Henseende kunde see ud som nogen Utilfredhed med nogen bestaaende Jndretning, eller som Uvillie mod nogen Green af Øvrigheden.